પાકિસ્તાનની કરાંચીની જેલમાં કેદ 18 ભારતીય માછીમારોને પાકિસ્તાન સરકારે મુકત કરતા તે માછીમારો પોતાના માદરે વતન ગુજરાત આવી પહોંચ્યા હતા.. કુલ 18 માછીમારોમાંથી 11 માછીમારો ઉનાના છે અને 6 વલસાડના તો 1 માછીમાર આંધ્રપ્રદેશનો રહેવાસી છે. લાંબા સમયથી જેલમાં બધ માછીમારોની હેમખેમ પરત આવતા તેમના પરિવારજનોની આંખોમાં હર્ષાશ્રુ આવી ગયા હતા. માછીમારોની વાઘા બોર્ડર પર મત્સ્ય વિભાગ દ્વારા ઓળખ કરવામાં આવી હતી. માછીમારો પણ ઘણા સમય પછી પરિવારજનોને મળ્યા હોવાથી લાગણીસભર દ્રશ્યો સર્જાયા હતા.